Nuuk, 4. juni 2020

**I henhold til § 37 stk. 1 i forretningsorden for Inatsisartut, fremsætter jeg hermed følgende spørgsmål til Naalakkersuisut.**

**Spørgsmål til Naalakkersuisut:**

1. **Er Naalakkersuisut vidende om at retningslinjerne omkring covid-19 ikke følges af tilrejsende fra Danmark, der ankommer til landet i forbindelse med arbejde?**
2. **Tilrejsende fra Danmark, der ankommer til landet i forbindelse med arbejde, tager direkte på arbejde umiddelbart efter ankomst eller den efterfølgende dag, og det giver os anledning til at spørge, hvorfor karantæne bestemmelserne ikke er gældende for den gruppe?**
3. **Retningslinjerne for forebyggelse af Covid-19 anviser skærpet henvisning om at vaske hænder med korte mellemrum, men denne anvisning er svær at følge i bygderne, og derfor vil vi spørge Naalakkersuisut om de har planer om at gøre mulighederne for hygiejne bedre i bygderne?**
4. **Hvornår regner i med at ved samarbejde med kommunerne, at byggerierne af servicehuse starter i de bygder, hvor der ikke er servicehuse?**
5. **Hvilke forholdsregler agter Naalakkersuisut at foretage ved samarbejde med kommunerne, med henblik på at løse problemerne omkring hygiejne i bygderne?**

(Medlem af Inatsisartut, Jens Napãtôk, Partii Naleraq)

**Begrundelse:**

Retningslinjerne for forebyggelse af Covid-19, der er formuleret af det offentlige, følges ikke af tilrejsende fra Danmark, der ankommer til landet. Der er selvfølgelig nogen der følger retningslinjerne, men der er mange, der rejser ind i forbindelse med deres arbejde, og de følger ikke retningslinjerne.

Da der var ombygning af området omkring indgangen til Selvstyrets administrationsbygning var der tilrejsende fra Danmark, der lavede arbejdet, og ikke fulgte anvisningerne, hvor de endda tager direkte på arbejde umiddelbart efter ankomst, hvor de endda har snakket med medlemmer af Inatsisartut, hvor de er placeret meget tæt på.

Vi mener at Naalakkersuisut bør være mere ihærdige med at få folk til at efterkomme deres anvisninger, og der bør ikke være tilfælde hvor man ser bort fra den slags.

Jeg ønsker, at mit spørgsmål besvares indenfor 10 på hinanden følgende arbejdsdage.